นมและผลิตภัณฑ์นม  เป็นแหล่งแคลเซียมที่ดี เนื่องจากในนมมีปริมาณแคลเซียมสูง และร่างกายนำไปใช้ได้มาก  ในนม 1 กล่อง (250 ซีซี) ให้ปริมาณแคลเซียม 300 มิลลิกรัม
• ปริมาณแคลเซียม ที่ร่างกายต้องการต่อวัน
ปลาและสัตว์เล็กอื่นๆ  ที่สามารถกินได้ทั้งกระดูกหรือเปลือก  เช่น  ปลาซิว  ปลาเกล็ดขาว ปลาไส้ตัน ปลาซาร์ดีนกระป๋อง  กุ้งฝอย  กุ้งแห้ง ฯลฯ โดยปลาตัวเล็กตัวน้อย 2 ช้อนโต๊ะร่างกายจะได้รับแคลเซียม ประมาณ 220 มิลลิกรัม
ถั่วเหลืองและผลิตภัณฑ์ถั่วเหลือง เป็นแหล่งของแคลเซียม  เช่น เต้าหู้แข็ง  เต้าฮวย  นมถั่วเหลืองหนึ่งแก้วประมาณ 200 มิลลิลิตร จะให้แคลเซียมสูงถึง 200-300 มิลลิกรัม
ผักใบเขียว สำหรับผู้ที่ไม่ต้องการรับประทานเนื้อสัตว์ ก็สามารถได้รับแคลเซียมจากผักประเภทใบเขียวเข้มได้ เช่น ผักโขม (136 มิลลิกรัมต่อ 100 กรัม) ผักคะน้า (132 มิลลิกรัมต่อ 100 กรัม) กระเจี๊ยบ (77 มิลลิกรัมต่อ 100 กรัม) บรอกโคลี (118 มิลลิกรัมต่อ 100 กรัม) ถั่วฝักยาว (59 มิลลิกรัม ต่อ 100 กรัม)